CELEX: 32016D0017
Language: bg
Date: 2016-01-07 00:00:00
Title: Решение за изпълнение (ЕС) 2016/17 на Комисията от 7 януари 2016 година година за разрешаване на Обединеното кралство да забрани на територията си определен сорт коноп, фигуриращ в общия каталог на сортовете от земеделски растителни видове, в съответствие с Директива 2002/53/ЕО на Съвета

8.1.2016   
            
            
               BG
            
            
               Официален вестник на Европейския съюз
            
            
               L 5/7
            
         РЕШЕНИЕ ЗА ИЗПЪЛНЕНИЕ (ЕС) 2016/17 НА КОМИСИЯТА
   от 7 януари 2016 година година
   за разрешаване на Обединеното кралство да забрани на територията си определен сорт коноп, фигуриращ в общия каталог на сортовете от земеделски растителни видове, в съответствие с Директива 2002/53/ЕО на Съвета
   (само текстът на английски език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/53/ЕО на Съвета от 13 юни 2002 г. относно общия каталог на сортовете от земеделски растителни видове (1), и по-специално член 18 от нея,
   като има предвид, че:
   
               (1)
            
            
               В съответствие с Директива 2002/53/ЕО Комисията публикува в серия „С“ на Официален вестник на Европейския съюз общия каталог на сортовете от земеделски растителни видове (2), в който са включени някои сортове коноп.
            
         
               (2)
            
            
               Съгласно член 32, параграф 6 от Регламент (ЕО) № 1307/2013 на Европейския парламент и на Съвета (3) площите, използвани за производство на коноп, отговарят на условията за подпомагане само ако съдържанието на тетрахидроканабинол в използваните сортове не надвишава 0,2 %, за да се предотврати отпускането на помощ за незаконни култури.
            
         
               (3)
            
            
               В член 45, параграф 3 от Регламент за изпълнение (ЕС) № 809/2014 на Комисията (4) се посочва, че ако за втората година средната стойност от всички проби от даден сорт надвишава съдържанието на тетрахидроканабинол, определено в член 32, параграф 6 от Регламент (ЕО) № 1307/2013, държавата членка може да поиска разрешение да забрани продажбата на този сорт в съответствие с член 18 от Директива 2002/53/ЕО.
            
         
               (4)
            
            
               На 28 април 2015 г. Комисията получи искане от Обединеното кралство за разрешение да забрани пускането на пазара на коноп от сорта Finola, тъй като за втора поредна година съдържанието на тетрахидроканабинол в него надвишава разрешените 0,2 %.
            
         
               (5)
            
            
               Въз основа на това искането на Обединеното кралство следва да бъде удовлетворено.
            
         
               (6)
            
            
               С цел да се даде възможност на Комисията да информира другите държави членки и да актуализира общия каталог на сортовете земеделски растителни видове, от Обединеното кралство следва да бъде поискано да уведоми Комисията за датата, от която възнамерява да приложи разрешението, предоставено с настоящото решение.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   На Обединеното кралство се разрешава да забрани пускането на пазара на коноп от сорта Finola на цялата си територия или на част от нея в съответствие с член 18 от Директива 2002/53/ЕО.
   Член 2
   Обединеното кралство уведомява Комисията за датата, от която ще прилага разрешението, посочено в член 1.
   Член 3
   Адресат на настоящото решение е Обединеното кралство Великобритания и Северна Ирландия.
   
      Съставено в Брюксел на 7 януари 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 193, 20.7.2002 г., стр. 1.
   
      (2)  Последно пълно издание: ОВ C 450, 16.12.2014 г., стр. 1.
   
      (3)  Регламент (ЕС) № 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (ОВ L 347, 20.12.2013 г., стр. 608).
   
      (4)  Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ L 227, 31.7.2014 г., стр. 69).